<p><strong>Bevezet&eacute;s</strong></p>

<p>A n&eacute;pess&eacute;g megk&ouml;zel&iacute;tőleg 3%-t &eacute;rintő nyel&eacute;si nehez&iacute;tetts&eacute;g egy alarm&iacute;roz&oacute; t&uuml;net, mely h&aacute;tter&eacute;ben megannyi ok &aacute;llhat. A kiv&aacute;lt&oacute; okokb&oacute;l gyűjt&ouml;tt&uuml;nk &ouml;ssze egy kisebb csokrot, a f&oacute;kuszt elsősorban a struktur&aacute;lis elt&eacute;r&eacute;sek k&ouml;z&uuml;l a sz&ouml;vődm&eacute;nyes reflux oesophagitisre, motilit&aacute;si zavarokb&oacute;l az achalasi&aacute;ra &eacute;s egy ritka neurol&oacute;giai k&oacute;rk&eacute;pre helyezve. Oszt&aacute;lyunkon kezelt esetek r&ouml;vid bemutat&aacute;s&aacute;n kereszt&uuml;l szeretn&eacute;nk szeml&eacute;ltetni az alkalmazott endoszk&oacute;pos kezel&eacute;si lehetős&eacute;geket, kiemelve a nyelőcsőt&aacute;g&iacute;t&aacute;s szerep&eacute;t.</p>

<p><strong>Esetismertet&eacute;sek</strong></p>

<p>Elősz&ouml;r egy 69 &eacute;ves, negat&iacute;v anamn&eacute;zisű f&eacute;rfibeteg &eacute;s egy 72 &eacute;ves, mozg&aacute;sszervi panaszok miatt &eacute;vekig NSAID ter&aacute;pi&aacute;t alkalmaz&oacute; nőbeteg ker&uuml;l bemutat&aacute;sra. Mindk&eacute;t esetben hiatus hernia talaj&aacute;n kialakult refluxbetegs&eacute;g, valamint nyelőcsőfek&eacute;ly okozott striktur&aacute;t, mely eszk&ouml;z&ouml;s t&aacute;g&iacute;t&aacute;st ig&eacute;nyelt. Javul&aacute;st egyik esetben szonda sorozattal, m&aacute;sik esetben t&ouml;bbsz&ouml;r&ouml;s ballonos t&aacute;g&iacute;t&aacute;ssal siker&uuml;lt el&eacute;rn&uuml;nk. Ezt k&ouml;vetően ismertet&eacute;sre ker&uuml;l egy 63 &eacute;ves inzulinos cukorbeteg nő esete, aki t&ouml;bb h&oacute;napja tart&oacute; h&aacute;ny&aacute;s kivizsg&aacute;l&aacute;sa kapcs&aacute;n fordult hozz&aacute;nk. Panasza h&aacute;tter&eacute;ben organikus elt&eacute;r&eacute;s kiz&aacute;r&aacute;s&aacute;t k&ouml;vetően nyel&eacute;sr&ouml;ntgen vizsg&aacute;lat achalasia gyan&uacute;j&aacute;t vetette fel, mely k&eacute;sőbbiekben megerős&iacute;t&eacute;sre ker&uuml;lt. Gy&oacute;gyszeres ter&aacute;pia ellen&eacute;re &aacute;llapota stagn&aacute;lt, &iacute;gy k&ouml;vetkező l&eacute;p&eacute;sk&eacute;nt a palliat&iacute;v ter&aacute;pia r&eacute;szek&eacute;nt ballonos t&aacute;g&iacute;t&aacute;ssal siker&uuml;lt panaszain enyh&iacute;ten&uuml;nk. Egy k&ouml;z&eacute;pkor&uacute;, szuicid sz&aacute;nd&eacute;kb&oacute;l l&uacute;got iv&oacute; f&eacute;rfi beteg k&oacute;rt&ouml;rt&eacute;nete megmutatja, hogy t&ouml;bbsz&ouml;ri t&aacute;g&iacute;t&aacute;sok ellen&eacute;re sem garant&aacute;lt a v&eacute;gleges panaszmentess&eacute;g el&eacute;r&eacute;se. V&eacute;g&uuml;l ismertet&eacute;sre ker&uuml;l egy fiatal nőbeteg esete, akinek egyszerűnek tűnő l&eacute;g&uacute;ti infekci&oacute; ut&aacute;n jelentkező dysphagi&aacute;s panasz&aacute;t v&eacute;g&uuml;l t&ouml;bb h&oacute;napos k&oacute;rh&aacute;zi intenz&iacute;v-, valamint neurol&oacute;giai oszt&aacute;lyos kezel&eacute;s &eacute;s PEG-en kereszt&uuml;li t&aacute;pl&aacute;l&aacute;s k&ouml;vette. A betegn&eacute;l egy ritk&aacute;nak sz&aacute;m&iacute;t&oacute; neurol&oacute;giai betegs&eacute;g, Guillain-Barr&eacute; szindr&oacute;ma ker&uuml;lt diagnosztiz&aacute;l&aacute;sra. A hosszas kezel&eacute;st k&ouml;vetően teljes fel&eacute;p&uuml;l&eacute;st siker&uuml;lt el&eacute;rni, ez&eacute;rt a PEG is elt&aacute;vol&iacute;t&aacute;sra ker&uuml;lhetett. &nbsp;&nbsp;&nbsp;</p>

<p><strong>&Ouml;sszegz&eacute;s</strong></p>

<p>Eseteinkben k&ouml;z&ouml;s von&aacute;s, hogy a betegs&eacute;g lefoly&aacute;sa sor&aacute;n v&eacute;g&uuml;l sz&uuml;ks&eacute;g volt endoszk&oacute;pos beavatkoz&aacute;sra, mellyel siker&uuml;lt a panaszokat m&eacute;rs&eacute;kelni. A v&aacute;lasztott m&oacute;dszertől f&uuml;ggetlen&uuml;l - legyen az szonda vagy ballonos t&aacute;g&iacute;t&aacute;s - azonban nem z&aacute;rhat&oacute; ki, hogy a nyel&eacute;szavar a k&eacute;sőbbiekben nem ism&eacute;tlődhet &eacute;s nem ker&uuml;lhet sor &uacute;jabb dilat&aacute;ci&oacute;ra.&nbsp;</p>

<p>&nbsp;</p>