<p><strong>Bevezet&eacute;s</strong>: A retroperitoneumban kialakul&oacute; t&eacute;rfoglal&aacute;sok gyakran okoznak diagnosztikus &eacute;s ter&aacute;pi&aacute;s kih&iacute;v&aacute;st alacsony előfordul&aacute;si gyakoris&aacute;guk, t&uuml;netszeg&eacute;nys&eacute;g&uuml;k &eacute;s anat&oacute;miai elhelyezked&eacute;s&uuml;kből ad&oacute;d&oacute;an. Igen heterog&eacute;n csoportot alkotnak, nagyobb r&eacute;sz&uuml;k primer vagy szekunder eredetű rosszindulat&uacute; folyamat, de igen ritka, j&oacute;indulat&uacute; betegs&eacute;gekre is gondolni kell.</p>

<p><strong>Esetismertet&eacute;s</strong>: 83 &eacute;ves nőbeteg kifejezett jobb oldali der&eacute;kt&aacute;ji panaszok miatt jelentkezett s&uuml;rgőss&eacute;gi oszt&aacute;lyon. Az elv&eacute;gzett labor- &eacute;s hasi ultrahang vizsg&aacute;latok postrenalis veseel&eacute;gtelens&eacute;get igazoltak. A kiv&aacute;lt&oacute; ok pontosabb meg&iacute;t&eacute;l&eacute;s&eacute;re hasi CT t&ouml;rt&eacute;nt, mely a hasi aorta als&oacute; fel&eacute;t 10 cm hosszan k&ouml;vető, mindk&eacute;t oldali uretert komprim&aacute;l&oacute; 15-17 mm sz&eacute;les l&aacute;gyr&eacute;szterim&eacute;t igazolt, melyet nyirokcsom&oacute; konglomer&aacute;tumnak val&oacute;sz&iacute;nűs&iacute;tettek. Bal oldali nephrostom&aacute;t alak&iacute;tottak ki a vizeletreked&eacute;s megold&aacute;s&aacute;ra. A retroperitonealis t&eacute;rfoglal&aacute;s szekunder okainak kiz&aacute;r&aacute;s&aacute;ra nőgy&oacute;gy&aacute;szati &eacute;s endoszk&oacute;pos vizsg&aacute;latok t&ouml;rt&eacute;ntek, melyek vastagb&eacute;l diverticulosison k&iacute;v&uuml;l egy&eacute;b k&oacute;ros elt&eacute;r&eacute;st nem mutattak. Ultrahang vez&eacute;relten vett sz&ouml;vettani minta patol&oacute;giai elemz&eacute;se sor&aacute;n nyiroksz&ouml;vetet nem tudtak kimutatni, myofibroblastokat, IgG4-pozit&iacute;v plazmasejteket &eacute;szleltek. Mindezek alapj&aacute;n a beteg panaszainak h&aacute;tter&eacute;ben idiopathi&aacute;s retroperitonealis fibrosist, m&aacute;s n&eacute;ven Ormond-k&oacute;rt diagnosztiz&aacute;ltunk. A nephrostoma megsz&uuml;ntet&eacute;s&eacute;vel, k&eacute;toldali DJ-s&iacute;n ker&uuml;lt behelyez&eacute;sre a vizeletelfoly&aacute;s biztos&iacute;t&aacute;s&aacute;ra. Szteroid kezel&eacute;s indult, melynek hat&aacute;s&aacute;ra a terime m&eacute;rete &eacute;s a ves&eacute;k &uuml;regrendszeri t&aacute;gulata is cs&ouml;kkent a kontroll CT-vizsg&aacute;latok sor&aacute;n. F&eacute;l &eacute;vvel k&eacute;sőbb a regresszi&oacute; meg&aacute;llt, emellett szteroid mell&eacute;khat&aacute;sok is jelentkeztek, &iacute;gy annak elhagy&aacute;s&aacute;ra k&eacute;nyszer&uuml;lt&uuml;nk, azathioprin ter&aacute;pi&aacute;ra v&aacute;ltottunk. Emellett ism&eacute;telten tov&aacute;bbi javul&aacute;st tapasztaltunk.</p>

<p><strong>Megbesz&eacute;l&eacute;s</strong>: A retroperitonealis fibrosis az aorta als&oacute; szakasz&aacute;t k&ouml;r&uuml;lvevő gyullad&aacute;sos-fibroticus sz&ouml;vetszaporulat, mely nagyon gyakran az uretekre is r&aacute;terjed. A betegs&eacute;g pontos eredete nem ismert, autoimmun &eacute;s IgG4-medi&aacute;lta folyamatokat val&oacute;sz&iacute;nűs&iacute;tenek h&aacute;tter&eacute;ben. T&uuml;nettana szeg&eacute;nyes, leggyakrabban der&eacute;kt&aacute;ji f&aacute;jdalom k&iacute;s&eacute;ri. Laborelt&eacute;r&eacute;sei sem jellegzetesek, az emelkedett gyullad&aacute;sos &eacute;rt&eacute;kek mellett &aacute;ltal&aacute;ban veseel&eacute;gtelens&eacute;g l&aacute;that&oacute; az ureterek &eacute;rintetts&eacute;ge miatt. Immunszuppressz&iacute;v ter&aacute;pi&aacute;ra j&oacute;l reag&aacute;l&oacute; betegs&eacute;g, vesep&oacute;tl&oacute; kezel&eacute;sre &aacute;ltal&aacute;ban nincs sz&uuml;ks&eacute;g, a vizeletelfoly&aacute;s biztos&iacute;t&aacute;s&aacute;ra urol&oacute;giai beavatkoz&aacute;sokat ig&eacute;nyelhet.</p>